Πέππα το γουρουνάκι

Η ***Πέππα το Γουρουνάκι*** (αγγλικά: *Peppa Pig*) είναι βρετανική σειρά κινουμένων σχεδίων για παιδιά προσχολικής ηλικίας που ξεκίνησε στις 31 Μαΐου του 2004 και προβάλλεται μέχρι και σήμερα.

Η Πέππα είναι τεσσάρων ετών και ζει με την οικογένεια της (μαμά, μπαμπάς, και τα αδέλφια της Τζορτζ και Ίβι). Επισκέπτονται τον παππού και τη γιαγιά, ενώ η καλύτερη της φίλη είναι η Σούζι προβατίνα.

Γενικά οι χαρακτήρες έχουν ανθρώπινα χαρακτηριστικά (ζουν σε σπίτια, φορούν ρούχα, πηγαίνουν σχολείο, εργάζονται, κλπ.), αλλά διατηρούν και τα χαρακτηριστικά των ζώων (π.χ. τα γουρουνάκια λατρεύουν τα λασπόλουτρα, κ.ά.). 

Στο Ηνωμένο Βασίλειο προβάλλεται στο Channel 5 και στην Ελλάδα στο Star Channel. Μεταδίδεται σε πάρα πολλές χώρες. Κάθε επεισόδιο έχει διάρκεια πέντε λεπτά. Η εκπομπή *Πέππα το γουρουνάκι*, εξαιτίας της μεγάλης δημοτικότητας της έχει μετασκευαστεί σε ταινίες και άλλα καλλιτεχνικά πράγματα. Έχουν προβληθεί παραστάσεις με τους ήρωες της εκπομπής σε πολλές χώρες, μεταξύ άλλων και στην Ελλάδα. Το 2019 η εταιρεία Hasbro απέκτησε την Entertainment One για 4 δισεκατομμύρια δολάρια, αποκτώντας μεταξύ άλλων τα δικαιώματα και την ιδιοκτησία της *Πέππα το Γουρουνάκι*.

## Μεταγλώττιση
### Μεταγλώττιση ελληνικά

Πέππα: Νεφέλη Παπασταθοπούλου, Βασιλική Κάτσικα, Δανάη Νικολάτου 

Μπαμπάς/Παππούς/Αφηγητής: Θανάσης Κουρλαμπάς 

Τζορτζ/Δασκάλα/Γιαγιά: Σοφία Καψαμπέλη

Μαμά: Μαρία Ζερβού, Υρώ Μιχαλακάκου

Ανδρικούς ρόλους: Θανάσης Κουρλαμπάς, Σπύρος Μπιμπίλας (Κ05) και Κώστας Αποστολίδης (Κ06, Επ. 1-Σήμερα)

Γυναικείους Ρόλους: Σοφία Καψαμπέλη, Μαρία Ζερβού, Υρώ Μιχαλακάκου
  
Η σκηνοθετική επιμέλεια της μεταγλώττισης της σειράς έγινε από τους Σοφία Παναηλίδου (Κ01-Κ04), Σπύρο Μπιμπίλα (Κ05), Μαρία Ζερβού (Κ06) και Κώστα Αποστολίδη (Κ07-Σήμερα)

Η μεταγλώττιση έγινε στην Power Media Productions.

## Χαρακτήρες

### Γουρούνια
* Πέππα Γουρουνίτσα: Η Πέππα Γουρουνίτσα είναι το πρωταγωνιστικό γουρουνάκι. Της αρέσει να χοροπηδάει στα λασπόνερα, να παίζει με το αρκουδάκι της, το οποίο φωνάζει Τέντι, να πηγαίνει στην *Ομάδα παιχνιδιού* και να ντύνεται νεράιδα. Άλλα μέλη της οικογένειας της Πέππας είναι ο αδερφός της ο Τζορτζ Γουρουνάκης, και οι δυο γονείς τους δηλαδή η Μαμά Γουρουνίτσα και ο Μπαμπάς Γουρουνάκης. Η Πέππα είναι τεσσάρων ετών, όπως βλέπουμε στο επεισόδιο με τίτλο *Τα γενέθλιά μου*.

* Τζορτζ Γουρουνάκης: Ο Τζορτζ Γουρουνάκης είναι ο μικρός αδερφός της Πέππας. Στα περισσότερα επεισόδια παίζει με το αγαπημένο του παιχνίδι, έναν δεινόσαυρο τον οποίο έχει ονομάσει *Ο Κύριος Δεινόσαυρος*. Πολλές φορές όταν φωνάζει, το κάνει για να πειράξει την Πέππα. Ο Τζορτζ είναι δύο ετών,όπως φαίνεται στο επεισόδιο με τίτλο *Τα γενέθλια του Τζορτζ Γουρουνάκη*.

* Μαμά Γουρουνίτσα: Η Μαμά Γουρουνίτσα είναι η μαμά της Πέππας Γουρουνίτσας και του Τζορτζ Γουρουνάκη. Εργάζεται στο σπίτι σε έναν υπολογιστή. Επίσης εργάζεται σαν πυροσβέστης στον τρίτο κύκλο επεισοδίων της σειράς.

* Μπαμπάς Γουρουνάκης: Ο Μπαμπάς Γουρουνάκης είναι ο μπαμπάς της Πέππας Γουρουνίτσας και του Τζορτζ Γουρουνάκη. Εργάζεται ως αρχιτέκτονας (σε πολλά επεισόδια κρατάει σχεδιαγράματα στα χέρια του) και στο επεισόδιο με τίτλο* Το καινούριο σπίτι* σχεδιάζει πράγματι ένα σπίτι για την Οικογένεια Λύκου.

* Παππούς Γουρουνάκης: Ο Παππούς Γουρουνάκης είναι ο μπαμπάς της Μαμάς Γουρουνίτσας. Έχει πάθος με την κηπουρική και το εμπόριο. Είναι πολύ φίλος με τον Παππού Σκυλάκη, παρ' όλο που σε πολλά επεισόδια οι δυο τους καβγαζίδουν. Έχει ένα τρενάκι-φορτηγό.

* Γιαγιά Γουρουνίτσα: Η Γιαγιά Γουρουνίτσα είναι η μαμά της Μαμάς Γουρουνίτσας. Έχει ένα δεντρόκηπο κοντά στο σπίτι ο οποίος έχει πολλές μηλιές, τις οποίες περιποιείται πολύ και έχει τρία κοτόπουλα.

* Θείος Γουρουνάκης: Ο Θείος Γουρουνάκης είναι ο αδερφός του Μπαμπά Γουρουνάκη καθώς επίσης και σύζυγος της Θείας Γουρουνίτσας και μπαμπάς της Χλόης Γουρουνίτσας και του Μωρού Αλεξάντερ Γουρουνάκη.

* Θεία Γουρουνίτσα: Η Θεία Γουρουνίτσα είναι η σύζυγος του Θείου Γουρουνάκη και μαμά της Χλόης Γουρουνίτσας και του Μωρού Αλεξάντερ Γουρουνάκη.

* Χλόη Γουρουνίτσα: Η Χλόη Γουρουνίτσα είναι ξαδέρφη της Πέππας Γουρουνίτσας και του Τζορτζ Γουρουνάκη και αδερφή του Μωρού Αλεξάντερ Γουρουνάκη. Φίλοι της είναι η Μπελίντα το αρκουδάκι και ο Σάιμον το σκιουράκι και τους αρέσει να πειράζουν την Πέππα. Είναι οκτώ ετών και φοράει ένα κίτρινο φόρεμα.

* Μωρό Αλεξάντερ Γουρουνάκης: Το Μωρό Αλεξάντερ Γουρουνάκης είναι το μωρό αδερφάκι της Χλόης Γουρουνίτσας. Η πρώτη λέξη που είπε ήταν "λάσπη".

### Κουνέλια

* Ρεβέκκα Κουνέλη: Η Ρεβέκκα Κουνέλη είναι φίλη της Πέππας απ' την Ομάδα παιχνιδιού. Είναι η μεγάλη αδερφή του Ρίτσαρντ Κουνέλη και έχει και δυο μωρά δίδυμα αδερφάκια, τη Ρόζυ και το Ρόμπι.

* Ρίτσαρντ Κουνέλης: Ο Ρίτσαρντ Κουνέλης είναι ο νεότερος αδερφός της Ρεβέκκας Κουνέλη και ο μεγαλύτερος των διδύμων.

* Δεσποινίδα Κουνέλη: Η Δεσποινίδα Κουνέλη κάνει πολλές δουλειές ταυτόχρονα. Σε αυτές συμπεριλαμβάνονται οδηγός λεωφορείου, υπεύθυνη σε σούπερ μάρκετ, βιβλιοθηκάριος, πιλότος ελικοπτέρου, δασοπυροσβέστης, παγωτατζού, υπεύθυνη σε υποδηματοπωλείο, νοσοκόμα, παρκαδόρος, πωλήτρια εισιτηρίων και σερβιτόρα σε Κινέζικο εστιατόριο, αλλά προτιμά τις δουλειές του σπιτιού. Είναι η δίδυμη αδερφή της Μαμάς Κουνέλη και θεία της Ρεβέκκας, του Ρίτσαρντ και των διδύμων.

* Μαμά Κουνέλη: Η Μαμά Κουνέλη είναι η μαμά της Ρεβέκκας, του Ρίτσαρντ και των διδύμων καθώς και δίδυμη αδερφή της Δεσποινίδας Κουνέλη.

* Μπαμπάς Κουνέλης ή Κύριος Κουνέλης: Ο μπαμπάς της Ρεβέκκας, του Ρίτσαρντ και των διδύμων. Εργάζεται μαζί με τον Μπαμπά Γουρουνάκη και την Κυρία Γάτα σε ένα πολύ ψηλό γραφείο. Εμφανίζεται να είναι υπεύθυνος στο Σιδηροδρομικό Σταθμό, Διευθυντής του Μουσείου και σε κάποια επεισόδια παγωτατζής. Είναι ο καλύτερος φίλος του Μπαμπά Γουρουνάκη.

* Γεροκουνέλης: Ο Γεροκουνέλης είναι ο παππούς απ' την πλευρά της μαμάς της Ρεβέκκας, του Ρίτσαρντ και των διδύμων καθώς είναι ο μπαμπάς της Μαμάς Κουνέλη.

* Ρόζυ Κουνέλη και Ρόμπι Κουνέλης: Αυτά είναι τα δίδυμα μωρά αδερφάκια της Ρεβέκκας και του Ρίτσαρντ.

### Πρόβατα

* Σούζι Προβατίνα: Η Σούζι είναι μια μικρή προβατίνα η οποία είναι η καλύτερη φίλη της Πέππας. Φοράει ένα ροζ φόρεμα και έχει ένα φανταστικό φίλο οποίος ονομάζεται **Λέο το λιονταράκι**. Της αρέσει αν ντύνεται σαν νοσοκόμα. Ισχυρίζεται πως είναι Αρχηγός και ασχολείται με το να λέει στους άλλους τι να κάνουν μα νομίζει πως η Πέππα είναι η μόνη που λέει στους άλλους τι να κάνουν.

* Μαμά Προβατίνα ή Κυρία Προβατίνα: Η Μαμά Προβατίνα είναι η μαμά της Σούζι. Φοράει ένα σκούρο ροζ φόρεμα και είναι η καλύτερη φίλη της Μαμάς Γουρουνίτσας.

### Γάτες

* Κάντυ Γατούλα: Η Κάντυ είναι μια μικρή γάτα και μια από τις φίλες της Πέππας. Φοράει ένα τυρκουάζ φόρεμα.

* Κυρία Γατούλα ή Μαμά Γατούλα: Η Κυρία Γάτα είναι η μαμά της Κάντυ και συνεργάτιδα στη δουλειά του Μπαμπά Γουρουνάκη. Φοράει ένα ανοιχτό κόκκινο φόρεμα.

* Κύριος Γάτος ή Μπαμπάς Γάτος: Ο Κύριος Γάτος είναι ο μπαμπάς της Κάντυ. Εμφανίζεται συχνά στον τρίτο και στον τέταρτο κύκλο της σειράς. Φοράει ένα λουλακί πουκάμισο κι έχει μια σκούρα γούνινη ζακέτα.

### Σκύλοι

* Ντάνι Σκυλάκης: Ο Ντάνι είναι ένα μικρό σκυλάκι και είναι ένας από τους φίλους της Πέππας.

* Μαμά Σκυλίτσα ή Κυρία Σκυλίτσα : Η Μαμά Σκυλίτσα είναι η μαμά του Ντάνι.

* Παππούς Σκυλάκης: Ο Παππούς Σκυλάκης είναι ο παππούς του Ντάνι. Είναι μηχανικός και είναι πολύ καλός στο να επισκευάζει αυτοκίνητα. Κάπου κάπου φιλονικεί με τους άλλους για το ποια βάρκα είναι η καλύτερη. Ο Παππούς Σκύλος και ο Παππούς Γουρουνάκης είναι πολύ καλοί φίλοι.

* Μπαμπάς Σκυλάκης η Καπετάν Σκυλάκης: Ο Μπαμπάς Σκυλάκης είναι ο μπαμπάς του Ντάνι. Είναι ένας από τους τελευταίους χαρακτήρες που έκαναν το ντεμπούτο τους στο **Σόου** και δεν εμφανίστηκε πριν τη μέση του τέταρτου κύκλου της σειράς.

### Πόνι

* Πέντρο Πόνι: Ο Πέντρο είναι ένα μικρό πόνι και ένας από τους φίλους της Πέππας. Φοράει γυαλιά κι ένα κίτρινο τζάκετ.

* Μαμά Πόνι ή Κυρία Πόνι και Μπαμπάς Πόνι ή Κύριος Πόνι: Η Μαμά και ο Μπαμπάς Πόνι είναι οι γονείς του Πέντρο. Η Μαμά Πόνι φοράει ένα σκούρο κίτρινο φόρεμα και ο Μπαμπάς Πόνι είναι οπτικός και φοράει γυαλιά καθώς επίσης κι ένα πράσινο τζάκετ.

### Ζέβρες

* Ζοΐ Ζέβρα: Η Ζοΐ Ζέβρα είναι μια από τις φίλες της Πέππας. Φοράει ένα ανοιχτό μοβ φόρεμα και στο επεισόδιο με τίτλο Το ρεπό του Τέντι εμφανίζεται έχοντας μαζί της το λούτρινο μαϊμουδάκι της, το οποίο αποκαλεί  "Μαϊμουδάκι". Η Ζοΐ Ζέβρα έχει και δυο μικρές ολόιδιες δίδυμες αδερφούλες, τη Ζουζού Ζέβρα και τη Ζαζά Ζέβρα.

* Μαμά Ζέβρα ή κυρία Ζέβρα και Μπαμπάς Ζέβρας ή Κύριος Ζέβρας: Οι γονείς της Ζοΐ, της Ζουζού και της Ζαζά. Η Μαμά Ζέβρα είναι κεραμίστρια και φοράει ένα λαμπερό πράσινο φόρεμα και ο Μπαμπάς Ζέβρας είναι ταχυδρόμος.

* Ζουζού και Ζαζά Ζέβρα: Η Ζουζού Ζέβρα και η Ζαζά Ζέβρα είναι οι μικρές ολόιδιες δίδυμες αδερφούλες της Ζοΐ Ζέβρας.

### Ελέφαντες

* Έμιλι Ελεφαντίνα: Η Έμιλι Ελεφαντίνα είναι φίλη της Πέππας από την Ομάδα παιχνιδιού. Έχει έναν αδερφό τον Έντμοντ Ελεφαντάκη, μπαμπάς της είναι ο Ντόκτορ Ελέφαντας και μαμά της η Μαμά Ελεφαντίνα. Εμφανίστηκε για 1η φορά στο επεισόδιο με τίτλο Η Έμιλι Ελεφαντίνα και μπορεί να κάνει το δυνατότερο ήχο απ' όλα τα παιδιά μαζί. Επίσης χρησιμοποιεί συχνά την προβοσκίδα της ως χείρα βοηθείας.

* Έντμοντ Ελέφαντας: Ο Έντμοντ Ελέφαντας είναι φίλος του Τζορτζ. Αδερφή του είναι η Έμιλι Ελεφαντίνα, μπαμπάς του ο Ντόκτορ Ελέφαντας και μαμά του η Μαμά Ελεφαντίνα. Σε αντίθεση με τον Τζορτζ Γουρουνάκη, το Ρίττσαρντ Κουνέλη, τη Ζουζού Ζέβρα, τη Ζαζά Ζέβρα και τον Ντιντιέ Γαϊδουράκη, ο Έντμοντ έχει πολύ υψηλή νοημοσύνη, η οποία προέρχεται απ' τον μπαμπά του, τον Ντόκτορ Ελέφαντα. Λόγω αυτού, έχει αυτοανακηρυχθεί Το φρένο στην ευφυΐα. Επίσης, σε αντίθεση με τον Τζορτζ Γουρουνάκη, το Ρίτσαρντ Κουνέλη, τη Ζουζού Ζέβρα, τη Ζαζά Ζέβρα και τον Ντιντιέ Γαϊδουράκη, ο Έντμοντ μιλάει με πολλές προτάσεις.

* Ντόκτορ Ελέφαντας ή Κύριος Ελέφαντας: Ο Ντόκτορ Ελέφαντας είναι ο μπαμπάς της Έμιλι Ελεφαντίνας και του Έντμοντ Ελέφαντα. Φοράει ένα άσπρο πουκάμισο και παπιγιόν και είναι οδοντίατρος.

* Μαμά Ελεφαντίνα ή Κυρία Ελεφαντίνα: Η Μαμά Ελεφαντίνα είναι η μαμά της Έμιλι Ελεφαντίνας και του Έντμοντ Ελέφαντα και σύζυγος του Ντόκτορ Ελέφαντα.

### Γάιδαροι

* Ντελφίν Γαϊδουρίτσα: Μια μικρή γαϊδουρίτσα με καταγωγή απ' τη Γαλλία, η οποία εμφανίζεται στα επεισόδια*Ο σύντροφος Πεν*, *Η Ντελφίν Γαϊδουρίτσα* και *Ο Κύριος Πατάτας έρχεται στην πόλη*.

* Ντιντιέ Γαϊδουράκης: Μικρός αδερφός της Ντελφίν Γαϊδουρίτσας. Όπως ο Τζορτζ Γουρουνάκης αγαπάει το δεινόσαυρό του, κατά τον ίδιο τρόπο το αγαπημένο παιχνίδι του Ντιντιέ Γαϊδουράκη είναι ένας δράκος.

* Κύριος Γαϊδουράκης ή Μπαμπάς Γαϊδουράκης και Κυρία Γαϊδουρίτσα: Γονείς της Ντελφίν Γαϊδουρίτσας και του Ντιντιέ Γαϊδουράκη.

### Αλεπούδες

* Φρέντι Αλεπουδάκης: ο Φρέντι Αλεπουδάκης είναι φίλος της Πέππας και έχει πολύ καλή όσφρηση. Πρωτοεμφανίστηκε στο επεισόδιο με τίτλο Ο Φρέντι Αλεπουδάκης.

* Κύριος Αλεπουδάκης: Ο Κύριος Αλεπουδάκης είναι ο μπαμπάς του Φρέντι Αλεπουδάκη κι έχει ένα μαγαζί το οποίο πουλάει τα πάντα συνήθως σε μικρά κιβώτια των πέντε τεμαχίων αλλά καμιά φορά και σε σετ των τριών.

* Κυρία Αλεπουδίτσα: Η Κυρία Αλεπουδίτσα είναι η μαμά του Φρέντι Αλεπουδάκη και σύζυγος του Κυρίου Αλεπουδάκη.

### Καγκουρό

* Κάιλι Καγκουρό: Η Κάιλι Καγκουρό είναι μια απ' τις φίλες της Πέππας. Πρωτοεμφανίστηκε στο επεισόδιο το οποίο έχει τίτο τ' όνομά της.

* Τζόυ Καγκουρό: Είναι ο μικρότερος αδερφός της Κέιλι. Μένει συνεχώς μέσα στο μάρσιπο της Μαμάς Καγκουρό.

* Μαμά Καγκουρό ή κυρία Καγκουρό: Είναι η μαμά της Κείλι και της Τζόι.

* Μπαμπάς Καγκουρό ή κύριος Καγκουρό: Είναι ο μπαμπάς της Κέιλι και της Τζόι.

### Λύκοι

* Κύριος Λυκάκης: Είναι ο μπαμπάς της Γουέντι Λυκάκη και σύζυγος της κυρίας Λυκάκη.

* Κυρία Λυκάκη: Είναι η μαμά της Γουέντι Λυκάκη και σύζυγος του Κυρίου Λυκάκη.

* Γουέντι Λυκάκη: Η Γουέντι Λυκάκη είναι φίλη της Πέππας. Γνωρίστηκε μαζί της την ημέρα που η Οικογένεια Λυκάκη εγκαταστάθηκε στο καινούριο σπίτι το οποίο σχεδίασε ο Μπαμπάς Γουρουνάκης και κατασκεύασε ο Κύριος Ταύρος παρέα με τους φίλους του κοντά σ' εκείνο στο οποίο μένει η Οικογένεια Γουρουνάκη.

* Γιαγιά Λυκάκη - Η Γιαγιά Λυκάκη εμφανίζεται μόνο στο επεισόδιο με τίτλο Τα Γενέθλια της Γουέντι Λυκάκη.

### Κατσίκες

* Γκαμπριέλλα Κατσικάκη: Φίλη της Πέππας η οποία ζει στην Ιταλία. Όταν η Οικογένεια Γουρουνάκη πήγε διακοπές εκεί, η Γκαμπριέλα της προσέφερε ένα δωρεάν περίπατο για να γνωρίσουν το χωριό στο οποίο η Οικογένεια Κατσικάκη έμενε.

* Κύριος Κατσικάκης ή μπαμπάς Κατσικάκης: Μπαμπάς της Γκαμπριέλλα Κατσικάκη και φροντίζει το σπίτι στο οποίο η Οικογένεια Γουρουνάκη περνάει τις διακοπές της.

* Θείος και Θεία Κατσικάκη: Θείοι της Γκαμπριέλλα και ιδιοκτήτες πιτσαρίας κοντά στο σπίτι της Οικογένειας.

### Καμηλοπαρδάλεις

* Τζέραλντ Καμηλοπάρδαλης:Το νεότερο μέλος της Ομάδας Παιχνιδιού στην οποία πηγαίνουν η Πέππα και ο Τζορτζ. Ως καμηλοπάρδαλη, είναι ο ψηλότερος απ' όλους τους άλλους φίλους της Πέππας και του Τζορτζ στη συγκεκριμένη ομάδα.

* Κύριος και Κυρία Καμηλοπάρδαλης: Γονεί του Τζέραλντ.

### Τυφλοπόντικες

* Μόλι Τυφλοποντικίνα: Πρωτοεμφανίζεται στο επεισόδιο με τίτλο το όνομά της.

* Μαμά Τυφλοποντικίνα και Μπαμπάς Τυφλοπόντικας: Γονείς της Μόλι Τυφλοποντικίνας.

### Αρκούδες

* Ντόκτορ Καφέ Αρκούδος: Γιατρός ο οποίος, στο επεισόδιο με τίτλο *Ο βήχας του Πέντρο Πόνι*, ισχυρίζεται πως δεν αρρωσταίνει ποτέ . Ωστόσο, κόλλησε το βήχα του Πέντρο.

* Μπελίντα Αρκουδίτσα: Είναι μια απ' τις φίλες της Χλόης Γουρουνίτσας και εμφανίζεται στο επεισόδιο με τίτλο *Οι μεγάλοι φίλοι της Χλόης*, όπου στην αγγλική βερσιόν αποκαλεί τον εαυτό της για συντομία Μπέα.

## Άλλα μέσα
Η *Πέππα το Γουρουνάκι* έχει αναπτύξει ένα τεράστιο κύκλο εργασιών, όχι μόνο από την τηλεόραση, αλλά από τους δίσκους, τις ταινίες, τα θέατρα, τα βιβλία αλλά και τα θεματικά αντίστοιχα ηλεκτρονικά και αναλογικά παιχνίδια και είδη σπιτιού που έχουν παραχθεί. Τα έσοδα αυξάνονται γεωμετρικά κάθε χρόνο. 

Η εταιρεία παραγωγής της κέρδισε περισσότερα από 200 εκ. λίρες το 2010, ενώ το 2009 περισσότερα από 100 εκ. λίρες. Παγκόσμια έφερε ακόμη περισσότερα κέρδη, φέρνοντας στην εταιρεία 1 εκ., δολάρια το 2015 και $1,2 εκ το 2017. Η σειρά είναι τόσο δημοφιλής που την δεκαετία του 2020 παρατηρήθηκε ότι παιδιά στις Ηνωμένες Πολιτείες υιοθετούσαν βρετανικές εκφράσεις στην γλώσσα που μιλούσαν, λόγω της παρακολούθησης επεισοδίων του Πέππα το γουρουνάκι. 

Η Βρετανίδα Χάρλεϊ Μπερντ που είχε δανείσει την φωνή της στην Πέππα από το 2007 έως το 2020, κέρδιζε 1.000 λίρες την ώρα για τον ρόλο της. Πλέον η Αμελί Μπέα Σμιθ, 9 ετών, δανείζει την φωνή της στην Πέππα.  

Τον Απρίλιο του 2011 άνοιξε το αντίστοιχο θεματικό πάρκο στη Μεγάλη Βρετανία στο Νιου Φόρεστ του Χάμσιρ. Το πάρκο είναι υπαίθριο, έχει λασπόλουτρα και νεροτσουλήθρες, μεγάλους και μικρούς χώρους παιχνιδιών και θεματικά κτήρια, προσελκύοντας μεγάλα πλήθη από μικρά παιδιά.  

## Βραβεύσεις

* Βρετανική Ακαδημία Παιδικών Βραβείων 2012 Καλύτερο Κινούμενο Σχέδιο Προσχολικής Ηλικίας

* 2011 Καλύτερο Κινούμενο Σχέδιο Προσχολικής Ηλικίας

* 2011 Καλύτερης Ηθοποιού (Harley Bird)

* 2006 Καλύτερο Κινούμενο Σχέδιο Προσχολικής Ηλικίας

* 2005 Καλύτερο Κινούμενο Σχέδιο Προσχολικής Ηλικίας

* Annecy International Animated Film Festival 2005 Βραβείο Καλύτερης Παραγωγής Τηλεόρασης

* Bradford Animation Film Festival 2005, Βραβείο Καλύτερης Παιδικής Σειράς

* Cartoons on the Bay Festival

* 2005 βραβείο “Pulcinella”

* 2005 Καλύτερο Ευρωπαϊκό πρόγραμμα της χρονιάς

* Annecy International Animated Film Festival 2005 Καλύτερη τηλεοπτική παραγωγή

## Παραπομπές


Κατηγορία:Τηλεοπτικές σειρές κινουμένων σχεδίων
Κατηγορία:Τηλεοπτικά προγράμματα που έγιναν βιντεοπαιχνίδια
Κατηγορία:Έργα που έγιναν μυθιστορήματα
Κατηγορία:Ζώα στην ποπ κουλτούρα
Κατηγορία:Εκπαιδευτικές τηλεοπτικές σειρές προσχολικής αγωγής
Κατηγορία:Τηλεοπτικές σειρές κινουμένων σχεδίων συσχετιζόμενες με ΛΟΑΤ